На основу Решења о банкротству стечајног судије Привредног суда у Пожаревцу, број предмета 6 Ст.бр.16/2015 од 07.10.2015. године, а у складу са чланoвима 131., 132. и 133. Закона о стечају („Службени гласник РС“, бр. 104 од 16. децембра 2009, 99 од 27. децембра 2011 др.закон, 71 од 25. јула 2012 – УС и 83 од 5. августа 2014),Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*) и Сагласности Одбора поверилаца о продаји стечајног дужника као правног лица од 15.04.2016.године и 26.01.2017.године, стечајни управник стечајног дужника

**Ф.Ж.В. „ЖЕЛВОЗ'' а.д. у стечају, из Смедерево, улица Милоша Великог бр.39.**

**ОГЛАШАВА**

**Продају стечајног дужника као правног лица**

**Непосредном погодбом уз прикупљање писаних понуда**

**Фабрика је у радном стању, у току стечајног поступка обављане су производне активности**

**Најважнију имовину стечајног дужника чини:**

1. Некретнине у Фабричком кругу - локација Милоша Великог бр. 39, постојеће на кат. пар. 684/2 КО Смедерево све уписане у ЛН 14327 КО Смедерево укупне површине објеката 95.594,55 м2 (површина укњижених објеката у основи 49.625,00 м 2 , површина неукњижених објеката 42.666,55 м2).
2. Постројења и опрема за ремонт вагона - локација Милоша Великог бр.39

по списку у продајној документацији.

1. 100% удела у друштвима :
* Д.О.О. ''Желвоз – Угоститељство и туризам'' Смедерево, МБ 06873936
* Д.О.О. ''Желвоз – Заштитна радионица'' Смедерево, МБ 07342748
* Д.О.О. С.Д.''Железничар'' Смедерево, МБ17108018
* Д.О.О.''Железничко индустријска школа'' Смедерево, МБ 17184326
1. Удели и акције у правним лицима:
* 0,02% удела у Д.О.О. ''Спортска хала'' Смедерево, матични број: 17269992;
* Удео у Пословном удружењу предузећа за пројектовање, производњу, ремонт и промет шинских возила ИЛВА из Београда, МБ 07006586 у износу од 159,52 USD;
1. Остали дугорочни финансијски пласмани (стамбени кредити и пласмани по основу откупа станова- по списку у продајној документацији
2. Залихе (материјала и резервних делова,готових производа, алата и инвентара,ХТЗ опреме – по списку у продајној документацији)
3. Краткорочна потраживања (повезана правна лица, купци у земљи, купци у иностранству,потраживања од запослених – по списку у продајној документацији)
4. Краткорочни финансијски пласмани (кредити дати зависним друштвима, запосленима – по спецификацији у продајној документацији)
5. Активна временска разграничења ( по спецификацији у продајној документацији**)**

**Процењена вредност је: 1.153.230.000,00 динара**

**Новчани износ за учешће у продаји је: 115.323.000,00 динара**

*(Напомена: Списак имовине стечајног дужника, као и статус исте, детаљно је приказан у Продајној документацији)*

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 100.000,00 динара***.*** Профактура се може преузети на адреси: Смедерево, Устаничка бр.14, сваког радног дана у периоду од 8,00 до 14,00 часова, уз обавезну најаву поверенику стечајног управника. Рок за откуп продајне документације је **17.02.2017**. године;
2. уплате **новчани износ** од **115.323.000,00 динара** на текући рачун стечајног дужника бр:**160-432344-31 код « БАНКА ИНТЕЗА» А.Д.** Београд, или положе неопозиву првокласну банкарску гаранцију наплативу на први позив, најкасније **4 дана** пре одржавања продаје (рок за уплату новчаног износа је **17.02.2017**. године). У случају да се као новчани износ положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за лиценцирање стечајних управника, Београд, Теразије 23, 6. спрат, најкасније **17.02.2017.** године до15:00 часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **21.04.2017. године**.
3. Приликом преузимања продајне документације потпишу изјаву о губитку права на враћање новчаног износа која чини саставни део продајне документације.
4. Потпишу уговор о чувању поверљивих података приликом преузимања продајне документације

Након уплате депозита а најкасније до **17.02.2017**. године потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће у непосредној погодби,лично или од стране овлашћеног лица и доказ да је у питању овлашћено лице, доказ о уплати новчаног износа или копију банкарске гаранције, потписану изјаву о губитку права на повраћај новчаног износа, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, ако непосредној погодби не присуствује потенцијални купац лично (за физичка лица) или законски заступник (за правна лица).

У случају да у поступку продаје за купца буде проглашен понуђач који је новчани износ обезбедио банкарском гаранцијом исти мора измирити новчани износ у року од **два радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Стечајни дужник се купује у виђеном стању а његова имовина може се разгледати након откупа продајне документације,сваким радним даном од 10 до 14 часова, најкасније 7 дана пре заказане продаје, уз претходну најаву поверенику стечајног управника на телефон 063-744-5323

**Затворене понуде достављају се на адресу:Агенција за лиценцирање стечајних управника, Теразије бр.23, Београд, сала бр. 313, III спрат.**

**Крајњи рок за достављање понуда је 21.02.2017. године до 11:45 часова.**

**Прихватају се искључиво понуде у затвореним ковертама са назнаком ''ПИСАНА ПОНУДА ЗА КУПОВИНУ СТЕЧАЈНОГ ДУЖНИКА ФЖВ ''ЖЕЛВОЗ'' а.д. у стечају из Смедерева – КАО ПРАВНОГ ЛИЦА – НЕ ОТВАРАТИ''**

Понуде које не садрже јасно одређени износ или се позивају на неку другу понуду, понуде дате под условом, као и понуде које се позивају на услове који нису у огласу и продајној документацији су неваћеже и неће бити предмет разматрања.

**Запечаћена коверта са понудом треба да садржи:**

-пријаву за учешће на продаји потписану лично или од стране овашћеног лица и доказ да је у питању овлашћено лице;

-безусловну понуду уз навођење јасно одређеног износа на који понуда гласи

-доказ о уплати новчаног износа на име учешћа у поступку продаје непосредном погодбом или копију банкарске гаранције;

-потписану изјаву о губитку права на повраћај новчаног износа на име учешћа у поступку продаје;

-фотокопију пуномоћја овереног пред судомза заступање на непосредној погодби уз прикупљање понуда уз децидирано навођење овлашћења у погледу накнадно обављених директних преговора и истицање нове понуде, ако продаји присуствује овлашћени представник;

-за правна лица – извод из регистрације АПР-а или другог регистра и ОП образац, за физичка лица – фотокопију личне карте, а за конзорцијум и извод из регистрације АПР-а или другог регистра и ОП образац за сваког члана конзорцијума, оригинал уговора о конзорцијуму и оригинал овлашћења за заступање конзорцијума.

Јавна продаја одржаће се дана **21.02.2017.** године у **12:00** часова на адреси: Агенција за лиценцирање стечајних управника,Теразије бр.23 Београд, сала бр.301. трећи спрат у присуству Комисије формиране одлуком стечајног управника. Уколико отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на продаји.

Позивају се чланови одбора поверилаца да присуствују продаји.

Стечајни управник отвара понуде тако што:

1.чита правила продаје,

2.отвара писане понуде,

3.уписује у регистар понуда износ одређен у свакој понуди,имовину на коју се понуда односи као и потврду о уплаћеном новчаном износу за учешћае у продаји

4.одржава ред на јавној продаје,

5.потписује записник.

Након отварања писаних понуда, понуђачи могу кориговати своје понуде у складу са правилима продаје са којим ће их упознати стечајни управник.

У складу са Националним стандардом бр.5.стечајни управник је дужан да, уколико највиша понуда износи мање од 50% од процењене вредности, пре прихваања такве понуде затражи сагласност одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом бр.5. Закључењу уговора у законом прописаној форми, приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања уговора у законом прописаној форми. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у продаји у складу са условима прописаним овим огласом, губи право на уплаћени новчани износ на име учешћа у продаји у складу са условима из изјаве о губитку права на враћање новчаног износа на име учешћа у поступку продаје. Ако проглашен купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним изјавом о губитку права на враћање новчаног износа на име учешћа у поступку продаје, губи правао на повраћај уплаћеног новчаног износа.

Стечајни управник ће без одлагања вратити уплаћени новчани износ на име учешћа у поступку продаје, односно положену банкарску гаранцију, сваком понуђачу чија понуда буде одбијена у року од 3 радна дана од дана проглашења најуспешнијег понуђача.

Порез и све трошкове у вези са реализацијом купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Напомена: Није дозвољено достављање оригинал банкарске гаранције вршити пошиљком (обичном или препорученом), путем факса, електронском поштом или на други начин, осим на начин прописан у тачки 2 услова за стицање права за учешше из овог огласа.

Oсоба за кoнтакт - овлашћено лице: Повереник: Рајко Пантић, контакт телефон:063-744-5323.